7. Behandling af ansøgninger til Grøn pulje (Åben)
Tidl. politisk behandling
Forventet sagsgang
PL-U, ØK, BY
Lovgrundlag
VE-loven og Bekendtgørelse om grøn pulje
SAGENS INDHOLD
Byrådet skal i denne sag behandle ansøgningerne til Grøn pulje. Denne 
ansøgningsrunde til Grøn pulje er udløst af solcelleanlægget ved [adresse], som gik i 
drift 31. december 2022.
[adresse] af større VE-anlæg er forpligtet til at indbetale midler til Grøn pulje, med henblik på at disse kan 
anvendes til projekter til gavn for lokalsamfund og naboer til anlæggene og til gavn for kommunen som 
helhed, herunder arbejdet med at nedbringe kommunens CO2-aftryk. 
Solcelleanlægget ved [adresse] har udløst i alt 1.856.000 kr., heraf går 8% til forvaltningens administration af 
Grøn pulje. Dermed resterer 1.711.000 kr. til de ansøgte projekter.
Favrskov Kommune har modtaget fem ansøgninger fra ansøgere, der har adresse inden for fem km fra 
anlægget eller inden for skoledistriktet. Administrationsgrundlaget for uddeling af Grøn pulje er vedhæftet 
som bilag.  
De fem ansøgninger, som Favrskov Kommune har modtaget, er på i alt 2.583.398 kr. 
Forvaltningen har været i dialog med ansøgere og har ydet sparring, så ansøgningerne er blevet skærpet 
og så vidt muligt har forholdt sig til kriterierne for Grøn pulje. 
VURDERING
Det er kommunernes opgave at administrere de indbetalte midler i Grøn pulje, herunder yde tilskud fra 
puljen. 
Oversigt over ansøgningerne: 
Vild med vand i [adresse]
Ansøger: Voldby Beboerforening
Ansøgt beløb: 1.700.00 kr. 
Beboerforeningen søger midler til en gennemgribende renovering af friluftsbadet, der skal sikre, at badet 
lever op til gældende retningslinjer. Desuden søges der om tilskud til solceller samt opdatering af badets 
opholdsfaciliteter, der samtidig skal gøre vedligehold af bassinet nemmere.
Tunnelkunst i [adresse]
Ansøger: Voldby Beboerforening
Ansøgt beløb: 90.000 kr. 
Beboerforeningen søger midler til at lave et inddragende kunstprojekt, der skal gøre cykelruten mellem 
Voldby og Hammel mere tryg og attraktiv.
[adresse]: EMN-2022-03858
Dok-ID: 3607040
Sagsbehandler: stlh
Byråd
19. december 2023  16:00
Inkluderende fællesskaber, trygge og lune rammer
Ansøger: Svenstrup Forsamlingshus og Borgerforening
Ansøgt beløb: 350.000 kr. 
Forsamlingshuset og borgerforeningen søger midler til at gøre forsamlingshuset i Svenstrup mere 
tilgængeligt og anvendeligt som mødested for byens borgere.
Udbedring af vandskade samt fase 4 af Preben Dahl rammer for fællesskabet
Ansøger: Røgen Borgerforening
Ansøgt beløb: 200.000 kr. 
Borgerforeningen søger midler til at udbedre en omfattende vandskade i [adresse] samt 
udskiftning til LED-belysning i forsamlingshuset.
Samværsområde ved indgangen til [adresse] (HIC)
Ansøger: [adresse]
Ansøgt beløb: 243.398 kr. 
HIC søger om midler til at skabe et attraktivt samværsområde med multifunktionelle bænke samt 
sportsbelægning.
Byrådet vedtog 20. december 2022 følgende kriterier for uddeling af tilskud fra Grøn pulje:

I hvor høj grad projektet gavner de nærmeste naboer til anlægget.

I hvor høj grad der er lokal opbakning til projektet.

I hvilket omfang projektet understøtter og styrker lokalsamfundets attraktivitet.

Projektets originalitet og nytænkning.

I hvor høj grad projektet bidrager til en bæredygtig udvikling.

I hvor høj grad projektet spiller sammen med øvrige planer og projekter i lokalområdet eller generelt i 
kommunen.

Projektets parathed, kvalitet og realiserbarhed.

I hvor høj grad, der er taget højde for driften af projektet.

I hvilken grad der er medfinansiering.
Det er Teknik og Miljøs vurdering, at ansøgningerne i varierende grad lever op til ovenstående kriterier. Se 
vedhæftede oversigt over ansøgninger, hvor hvert projekt er vurderet efter, i hvor høj grad de opfylder hvert 
enkelt kriterie. Ansøgningerne i fuld længde er desuden vedhæftet.
Det er Teknik og Miljøs vurdering, at det vil skabe størst lokal værdi, at friluftsbadet i [adresse] får bevilget det 
samlede disponible beløb fra Grøn pulje, og at ansøgningen er den, der samlet set bedst lever op til 
tildelingskriterierne. 
Det er nødvendigt, for at [adresse] kan bestå, at Voldby Beboerforening får rejst midler til at få foretaget 
nødvendige ændringer for at leve op til gældende krav. Til orientering har Voldby Beboerforening også søgt 
om tilskud på 350.000 kr. fra den kommunale LAG-pulje i [adresse]. 
P.t. har [adresse] en dispensation fra at leve op til kravet om omsætningstiden på vandet i bassinet, 
men den udløber i sommeren 2024. Medio september foretog [adresse] i samarbejde med forvaltningen 
nogle prøver, der viser, at det ikke vil være forsvarligt at forlænge denne dispensation uden en aftale om, 
at [adresse] indenfor nærmeste fremtid foretager de nødvendige ændringer. 
[adresse] har derfor dannet sig et samlet overblik over omfanget af at sikre, at alle installationer lever 
op til gældende krav, og har på den baggrund ansøgt om midler til ændringerne til Grøn pulje. Projektet 
”Vild med vand i [adresse]” er således blevet ændret i dialog med forvaltningen, efter at det blev tydeligt, at 
der er brug for omfattende renoveringer af [adresse], for at det kan bestå.
ØKONOMI
Solcelleanlægget ved [adresse] har udløst en Grøn pulje på 1.856.000 kr., heraf går 8% til forvaltningens 
administration af Grøn pulje. Dermed resterer 1.711.000 kr. til de ansøgte projekter.
Favrskov Kommune har modtaget fem ansøgninger på i alt 2.583.398 kr. 
INDDRAGELSE
Forvaltningen har været i dialog med potentielle ansøgere forud for ansøgningsfristen for at sikre et bredt 
kendskab til muligheden for at søge Grøn pulje. Desuden har forvaltningen været i dialog med ansøgerne 
for at kvalificere de indkomne ansøgninger. 
INDSTILLING
Direktøren for Teknik og Miljø indstiller til Byrådet:
1.
At det godkendes, at der bevilges 1.711.000 kr. til projektet ”Vild med vand i [adresse]”. 
BESLUTNING
Plan- og Landdistriktsudvalget, 7. december 2023:
Fraværende: Karsten Hermansen, Lotte Bach
Indstilles godkendt.
Økonomiudvalget, 12. december 2023:
Fraværende: Ingen
Indstilles godkendt.
Byrådet, 19. december 2023:
Fraværende: Fraværende: Carina Thomsen og Ron Christiansen
Godkendt.
Bilag

Administrationsgrundlag for grøn pulje i [adresse] (3454522)

Oversigt over ansøgninger til Grøn pulje 1. september 2023 (3597612)

Voldby Beboerforening - Vild med vand i [adresse] - Samlet ansøgning (3633326)

Voldby Beboerforening - Tunnelkunst i [adresse] - Samlet ansøgning (3607505)

Røgen Borgerforening - Røgen Forsamlingshus - Samlet ansøgning (3607507)

Svenstrup Forsamlingshus og Borgerforening - Svenstrup Forsamlingshus -  Samlet ansøgning 
(3607506)

[adresse] - Robert Olsen - Samlet ansøgning (3607508)
